มีเพศสัมพันธ์แบบไม่ป้องกันไม่หลั่งในไม่เสร็จ วันที่ 3 มีนาคม กินยาคุมฉุกเฉินวันที่ 4 ภายในเวลา 24 ชั่วโมง ...วันที่ 10 มีนาคม มีเลือดออก อยากทราบว่า 1.เลือดที่ออกเป็นประจำเดือนหรือผลข้างเคียงจากยา 2.การที่เลือดตก(ผลข้างเคียงจากยา)เกี่ยวข้องกับการตั้งครรภ์หรือไม่ครับ 3.ก่อนวันที่มีพสพ. ผมไม่สบายและได้กินยาฆ่าเชื้อ แก้อักเสบไป มีผลทำให้อสุจิไม่แข็งแรงมั้ยครับ
สวัสดีค่ะ หากได้ทานยาคุมฉุกเฉินภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉิน ก็จะชวยป้องกันการตั้งครรภ์ได้ประมาณ 85%ส่วนเลือดที่ออกในวันที่ 10 มี.ค. ซึ่งเกิดหลังจากทานยาคุมฉุกเฉินไป 1 สัปดาห์ หากไม่ได้อยู่ในช่วงวันที่ที่ควรจะมา ก็น่าจะเกิดจากผลของยาคุมฉุกเฉินได้ ซึ่งหากมีเลือดออก ก็แสดงว่าไม่น่าจะมีการตั้งครรภ์เกิดขึ้นค่ะ อย่างไรก็ตาม หากต้องการให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ค่ะส่วนการที่ฝ่ายชายไม่สบาย และได้ทานยาปฏิชีวนะเมื่อ 3 วันก่อนนั้น ไม่ได้มีผลต่อปริมาณและความแข็งแรงของอสุจิแต่อย่างใด เพราะโดยปกติ อสุจิจะถูกสร้างและเก็บไว้ในท่อน้ำอสุจิอยู่แล้ว ดังนั้น อสุจิที่หลั่งออกมา ก็จะเป็นอสุจิที่ถูกสร้างเมื่อหลายสัปดาห์ก่อน ไม่ได้เป็นอสุจิที่สร้างในวันเดียวกันค่ะ